google/wiki40b huggingface dataset:
कॉमन गेटवे इंटरफेस

उदाहरण

CGI कार्यक्रम का एक उदाहरण एक वाईकी को लागू करना है। यूज़र एजेंट एक प्रविष्टि के नाम का अनुरोध करता है; सर्वर प्रविष्टि के पृष्ठ (यदि मौजूद है) से उसका स्रोत प्राप्त करेगा, इसे HTML में बदलेगा और परिणाम भेजेगा.

क्रियान्वयन

वेब सर्वर के नज़रिए से, कुछ लोकेटर (ढूढने वाली साईट्स), जैसे http://www.example.com/wiki.cgi, एक प्रोग्राम में CGI द्वारा चलने के लिए परिभाषित किये गये हैं। जब URL के लिए अनुरोध प्राप्त होता है तो इस से सम्बंधित कार्यक्रम चलाया जाता है।
डाटा स्थिति के अनुसार वेरिएबल का प्रयोग कर के प्रोग्राम में डाला जाता है। यह विशिष्ट चालन के विपरीत है, जहां कमांड लाइन तर्क प्रयोग किये जाते हैं। HTTP PUT या POST, के मामले में, उपयोगकर्ता द्वारा डाला गया डाटा मानक इनपुट के माध्यम से प्रोग्राम को उपलब्ध कराया जाता है।
वेब सर्वर में डायरेक्टरी ट्री के आधार पर एक cgi-bin डायरेक्टरी होती है जो CGI द्वारा मांगी जाने वाली चलाने योग्य (एग्जीक्यूटेबल) फ़ाइलों का संग्रहण रखती है।
प्रोग्राम वेब सर्वर पर मानक उत्तर के रूप में परिणाम भेजता है, जिसके शुरू में एक हैडर और एक रिक्त पंक्ति होती है।

हैडर का प्रारूप

हैडर उसी तरह से कूटबद्ध होता है जैसे एक HTTP हैडर और इसमें भेजे गये दस्तावेज़ का MIME प्रकार भी शामिल होना चाहिए।  हैडर आमतौर पर परिणाम के साथ उपयोगकर्ता को आगे भेजे जाते हैं, जिसे वेब सर्वर द्वारा प्रदान किया जाता है।

कमियाँ

यदि किसी मामले में CGI कॉल में स्क्रिप्टिंग भाषा प्रयुक्त होती है जैसे कि csh या पर्ल, तो कोडिंग त्रुटियों के परिणामस्वरूप कोड इंजेक्शन जोखिम की संभावना बढ़ जाती है।
कमांड कॉलिंग का आम तौर पर अर्थ है एक नव निर्मित प्रक्रिया का आह्वान. प्रक्रिया को शुरू करने में, परिणाम उत्पन्न करने के वास्तविक कार्य की अपेक्षा अधिक समय तथा मेमोरी खर्च हो सकती है, खासकर जब प्रोग्राम को अभी इंटरप्रिटेट या कम्पाईल करना बाकी है। यदि प्रोग्राम को अक्सर चलाया जाता है तो काम के बोझ से वेब सर्वर जल्दी नष्ट हो सकते हैं। बहरहाल, इस बोझ को कम्पाईल किये हुए CGI प्रोग्रामों का प्रयोग कर के कम किया जा सकता है जैसे कि CGI के साथ पर्ल या अन्य स्क्रिप्टिंग भाषाओँ के स्थान पर C/C++, का प्रयोग किया जा सकता है। प्रदर्शन से सम्बंधित ऐसे मुद्दे आम तौर पर केवल उन मशीनों पर एक चिंता का विषय है जिन पर अत्याधिक कार्यभार होता है।
परसा (बहुविकल्पी)

परसा, पर्सा, PARSA, PARASA नाम के अन्य गाँव, नगर व ज़िले भी हैं जिन्हें 'गूगल' या 'विकिपीडिया' पर देख सकते हैं|
मालिक मुहम्मद रफ़ीक़ राजवाना

मालिक मोहम्मद रफीक रजूाना पाकिस्तान के प्रांत पंजाब के वर्तमान राज्यपाल हैं, वह 10 मई 2015 को इस पद का कलमन्दान संभाला। उनसे पहले पंजाब के राज्यपाल चौधरी मोहम्मद सर्वर थे जो एक प्रसिद्ध राजनीतिज्ञ थे। आप 2 अगस्त 2013 को यह पद, पिछले राज्यपाल मखदूम अहमद महमूद के इस्तीफे के बाद संभाला था। 29 जनवरी, 2015 को उन्होंने पंजाब, पाकिस्तान के राज्यपाल के पद से इस्तीफा दे दिया उनके इस्तीफे के बाद संघीय सरकार ने मालिक रफीक रजूाना को यह पद दिया।

पेशेवर और राजनीतिक जीवन

देश रफीक रजूाना 1987 में न्यायपालिका से जुड़े हुए वर्ष 1996 में अपने न्यायालय लाहौर में मुल्तान बार एसोसिएशन के अध्यक्ष चुने गए।
राजनीति की शुरुआत उन्होंने पाकिस्तान मुस्लिम लीग (नवाज़) किया और इसी पार्टी से वह दो बार 1997 और 2012 में सदस्य पाकिस्तान की सेनेट चुने गए। फरवरी 2014 में संसदीय समिति चयन मुख्य चुनाव आयुक्त के अध्यक्ष चुने गए। इसके अलावा रफीक रजूाना कई अन्य संसदीय समितियों के अध्यक्ष रहे हैं। जनवरी 2015 में चौधरी मोहम्मद सर्वर ने राज्यपाल पंजाब के पद से इस्तीफा दिया, उनके बाद मई 2015 में देश रफीक रजूाना ने यह पद संभाला।
समुद्र देवता

समुद्र देवता सागर के देवता थे। देवी तिरन्गिनि समुद्र देव की पत्नी व देवी लक्ष्मी व देवी अलक्ष्मी समुद्र देव की पु्त्रीया थी।

रामायण मे समुद्र देव

रामायण भगवान राम की वानर सेना ने समुद्र देवता की आज्ञा से समुद्र पर पत्थर के रास्ते का निर्माण किया था।
पाइंटर (प्रोग्रामिंग)

सी तथा सी++ में पाइंटर का उदाहरण

int a = 2;  // a की परिभाषा (डिक्लेरेशन), इसका टाइप इन्टीजर (int) है, इसका प्रारम्भिक मान 2 है।int *p = &a; // p की परिभाषा, यह इन्टिजर का पाइंटर है, इसका आरम्भिक मान a के ऐड्रेस के बराबर घोषित। *p = 5;    // p का डी-रिफरेंसमेण्ट
दिल्ली प्रेस

शुभ होली
जितनी मनोरम रीति उतनी ही पुरानी भी है,
होली खेलनी भी है, होली जलानी भी है !!
रंगीन पावन पर्व यह हमारी संस्कृति का,
शुभाशीष देवों का और वरदान प्रकृति का !
जो संस्कृति करती विश्वहित की कामना,
चराचर जगत के कल्याण की प्रार्थना  !
पुरातन यह पावन धरोहर बचानी भी है,
होली खेलनी भी है, होली जलानी भी है !!
देवदुर्लभ नरजीवन है उसी रंग में रंगना होगा,
मानव देह मिली है तो मानव ही बनना होगा !
पंचरंग में रंग दें अंतर्तम की श्वेत चूनर को,
शून्य कर  दें अपने  अंतःकरण के अंतर को !
मन की कालिख धोने को प्रेम का पानी भी है,
होली खेलनी भी है, होली जलानी भी है !!
याद रहे पावन पर्वों में विकृति न आने पाये,
पश्चिमी प्रभाव में श्रेष्ठ आदर्श न खो जाए !
कृष्ण बनकर द्रौपदी की चीर बचानी भी है,
प्रह्लाद को बचाकर होलिका जलानी भी है !
मनभेद मिटाकर मानवता निभानी भी है , 
होली खेलनी भी है, होली जलानी भी है !!
-    नवीन जोशी 'नवल'
२० मार्च २०१९
पूतीभवन

मानव या किसी अन्य जन्तु के शरीर की उस दशा को पूतीभवन या सजर्मता (सेप्सिस) कहते हैं जिसमें शरीर अपने ही ऊतकों या अंगों को नष्ट करने लगता है। स्पष्ट है कि यह एक जानलेवा स्थिति है।
प्रतिहार कला शैली

प्रतिहार कला शैली मध्यकालीन मूर्ति शैली है, इस शैली की प्रतिमाओं में गुप्त काल की अनेक विशेषताएँ समाहित हैं। प्रतिहार कला शैली की प्रतिमाएँ मध्यकालीन शैली की अन्य कला शैलियों की तुलना में सबसे अधिक प्रभावशाली एवं सुन्दर हैं। इस शैली की प्रतिमाओं के मुख पर प्रसन्नता का भाव प्रदर्शित हुआ है। इन प्रतिमाओं के शरीर की सुडौलता पर विशेष ध्यान दिया गया है तथा अलंकरणों का कम प्रयोग हुआ है। उत्तर-प्रदेश के जिला झाँसी स्थित बरुआ सागर का विशाल मन्दिर प्रतिहार कला शैली का उत्कृष्ट उदाहरण है। इस मन्दिर के प्रवेश द्वार पर अनेक सुन्दर मूर्तियाँ उकेरी गईं हैं। इस मन्दिर की कलाकृतियों को देखने से स्पष्ट होता है कि उस समय के कलाकार मूर्तियों के अंग-प्रत्यंग की सुडौलता के प्रति अत्यन्त सजग थे तथा इनके निर्माण में सिद्धहस्त थे।
डोनल्ड २

इन्हें भी देखे

स्कॉटलैंड का इतिहास
अरारोट

अरारूट निकालने की विधि

कंदिल जड़ों को निकालकर अच्छी तरह धोने के पश्चात्‌ उनका छिलका निकाल दिया जाता है। फिर उन्हें अच्छी तरह पीसकर दूधिया लुगदी बना ली जाती है। तब लुगदी को अच्छी तरह धोया जाता है, जिससे जड़ का रेशेदार भाग अलग हो जाता है। यह फेंक दिया जाता है। बचे हुए दूधिया भाग को, जिसमें मुख्यतया स्टार्च रहता है, महीन चलनी या मोटे कपड़े पर डालकर उसमें का पानी निकाल दिया जाता है। बचा हुआ सफेद भाग स्टार्च होता है जिसे पानी से फिर भली-भाँति धो तथा सुखाकर अंत में पीस लिया जाता है। इसी रूप में अरारूट बाजार में बिकता है।
अरारूट का स्टार्च बहुत छोटे दानों का और सुगमता से पचनेवाला होता है। इस गुण के कारण इसका उपयोग बच्चों तथा रोगियों के भोजन के लिए विशेष रूप से होता है।
अरारूट के नाम पर बाजार में बिकनेवाले पदार्थ बहुधा या तो कृत्रिम होते हैं या उनमें अनेक प्रकार की मिलावटें होती हैं। कभी-कभी आलू, चावल, साबूदाना या ऐसी ही अन्य वस्तुओं के महीन पिसे हुए आटे अरारूट के नाम पर बिकते हैं या इन्हें शुद्ध अरारूट के साथ विभिन्न मात्रा में मिलाकर बेचा जाता है। कृत्रिम या मिलावटी अरारूट को सूक्ष्मदर्शी द्वारा निरीक्षण करके पहचाना जा सकता है।
पर्यावरण दर्शन

पर्यावरण दर्शन का महत्व आज पूरी दूनीया जानती है।
२०७६ ईसा पूर्व

२०७६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०७६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लुहांगी

विदिशा नगर के मध्य रेलवे स्टेशन के निकट ही अत्यन्त कठोर बलुआ पत्थर से निर्मित यह स्थान १७० फीट ऊँची है। इसे अब "राजेन्द्र गिरि' के नाम से जाना जाता है। यह अत्यंत मनोरम स्थान है। इसके चारों ओर रायसेन का किला, साँची की पहाड़ियाँ, उदयगिरि की श्रेणियाँ, वैत्रवती नदी व उनके किनारों पर लगी वृक्षों की श्रृंखलाएँ अत्यंत सुदर दिखती है। पहले की तरह आज भी यहाँ मेला लगता है।

इतिहास

इस स्थान का इतिहास महाभारत कालीन है। अश्वमेघ- यज्ञ के समय पाण्डवों ने इस पहाड़ी पर अधिपत्य कर लिया था। जब यहाँ के राजा ने अश्वमेघ यज्ञ का घोड़ा पकड़ लिया, तब उसके रक्षार्थ आये कृष्ण, भीम व कर्ण के पुत्रों ने राजा से युद्ध कर उन्हें पराजित किया। गुरु पुर्निमा को यहाँ मेला लगता है।

निर्माण

इस पहाड़ी पर दो सहस्र वर्ष पहले का मंदिर व सम्राट अशोक के समय का लेखयुक्त चिकना स्तंभ खड़ा है। स्तंभ के शीर्ष पर चार सिंह बने हैं। इस शीर्ष को "पानी की कुंडी' के नाम से पुकारा जाता है। मौर्य काल में बना यह स्तंभ यह संकेत देता है कि उस समय यहाँ कोई स्तूप या संघाराम बना होगा। मुस्लिम शासकों ने कई मंदिर, धर्मशाला व स्तंभ को तोड़कर नष्ट कर दिये। चारों ओर मूर्तियों के खण्डित भाग बिखरे हैं। इसी मलवे से मांडू के सुल्तान महमूद खिजली प्रथम ने १४५७ के आसपास एक दरगाह बनवाई है। दरगाह में मंदिर के स्वास्तिक वाले पत्थरों का उपयोग दिखता है। इसके अलावा यहाँ लोहांगी पीर का मकबरा बना है।
गिरिश्रेणी के बीच में एक पक्की बावड़ी भी था, जो अब टूटी- फूटी स्थिति में है। पूर्व की ओर नीचे चट्टानों पर मूर्तियाँ खुदी है। यहाँ से एक मार्ग द्वारा किसी तलघर में पहुँचने का एक रास्ता अभी भी दिखता है। इस गिरिश्रेणी के नीचे बाई ओर सैनिक छावनी थी, जिसे अब मोहन गिरि का बगीचा कहा जाता है। यह छावनी सिंधियाओं के राज्यकाल तक रही।
सिंधिया शासन ने लोहांगी गिरिश्रेणी पुरातात्विक महत्व को समझते हुए इससे पत्थर काटा जाना निषिद्ध कर दिया। ऊपर चढ़ने के लिए सीढियाँ बनवा दी।
धोद

धोद सीकर जिले की एक पंचायत समिति है। यह एक क़स्बा है जन्हा सभी प्रकार की शहरी सुविधाएँ उपलब्ध है। यह क़स्बा सीकर ज़िला मुख्यालय से लगभग 20 किलोमीटर दूर है। यहाँ पर उन्नत तरीके से खेती की जाती है और ये क्षेत्र तरबूज की खेती करने के लिए प्रसिद्ध है. यहाँ के किसान वैज्ञानिक तरीके से खेती करने के शौक़ीन है.
दयावान

संक्षेप

स्थानीय पुलिस द्वारा अपने पिता की हत्या और अनाथ और बेघर होने के बाद, शक्ति वेल्लू को भारत की पुलिस से घृणा और अविश्वास विकसित हुआ। उससे शंकर नाम के एक और बेघर लड़के द्वारा मित्रता की जाती है, जो उसे बॉम्बे की झोपड़ियों में साथ जाने के लिए कहता है। वहाँ वे एक दयालु मुस्लिम करीम बाबा (आलोक नाथ) और उनकी बेटी शमा के साथ रहता है। यही वह जगह है जहां शक्ति और शंकर अपने बचपन को बिताते हैं। जब वे परिपक्व होते हैं, तो वे छोटे अपराध करने लगते हैं। यहाँ भी, शक्ति ने पुलिस क्रूरता और अत्याचारों को देखा, खासकर परपीड़क, शराबी और व्यभिचारी पुलिस निरीक्षक रतन सिंह (अमरीश पुरी) के हाथों। जब करीम बाबा को गिरफ्तार किया जाता है, जेल में डाल दिया जाता है, और पुलिस की हिरासत में वो फाँसी लगे हुए मिलते हैं, तो शक्ति रतन सिंह को पकड़ता है, और कई सौ लोगों के सामने उसे दिनदहाड़े मार देता है। एक जाँच शुरू की गई है, लेकिन कोई भी गवाह के रूप में आगे नहीं आता है। इस प्रकार शक्ति को दयालु व्यक्ति यानी दयावन के साथ डॉन के रूप में अपनी प्रतिष्ठा मिलती है। शक्ति स्थानीय वेश्या, नीलू से शादी करता है, और उसके दो बच्चे, सूरज और सरिता हैं। वह पूरे बॉम्बे में और भी शक्तिशाली और प्रभावशाली हो जाता है, और उसके कार्यकारी सहयोगी शक्तिशाली आपराधिक डॉन हैं जिन्होंने युगों से शासन किया है। शक्ति अंततः इन डॉन को हटाना चाहता है, और बॉम्बे का एकमात्र डॉन बन जाना चाहता है। वो लोग उसके और उसके परिवार के लिए दुश्मन बन जाते हैं, लेकिन उसका मानना ​​है कि उसने वास्तव में किसी को भी कोई नुकसान नहीं पहुंचाया है और वह और उसका परिवार सुरक्षित रहेगा।
बांग्लादेश का संविधान

अंश

यह संविधान एक अच्छी-खासी वर्गीकृत दस्तावेज़ है, इसमें कुल १५३ अनुच्छेद हैं, जिन्हें ११ भागों और २७ अनुसूचियों में विभाजित किया गया है। साथ ही, इस संविधान में संशोधन का भी प्रावधान भी है और इसमें २०१६ की स्थिति अनुसार १६ संशोधन भी हैं। इसके १५३ अनुछेधों को जिन ११ भागों में विभाजित किया गया है, वे किसी विशेष विशय से संबंधित व्याख्या करते हैं। इसके अलावा, सरकार व कानून संबंधित कार्य के लिये इसे २७ अनुसूचियों में भी विभाजित किया गया है।

संशोधन

बांग्लादेश के संविधान में संशोधन का प्रावधान भी दिया गया है। संविधान का भाग १०- अनुच्छेद १४२, संविधान में संशोधनों से संबंधित विषय को विस्तृत रूप से अंकित करता है। संविधान के प्रावधानों के अनुसार संविधान में संशोधन के लिए राष्ट्रीय संसद के सदस्यसमूह के दो तिहाई संख्या के सकारात्मक मत की आवश्यक बताई गई है। अर्थात्, संविधान में संशोधन तभी लाया जा सकता है जब राष्ट्रीय संसद की दो तिहाई बहुमत इसके पक्ष में अपना मत दे। २०१६ की स्थिति अनुसार बांग्लादेश के संविधान में कुल १६ बार संशोधन किए गए हैं
विल्लुपाट्ट

विल्लुपाट्ट (मलयालम : വില്ലുപാട്ട്, तमिल:வில்லுப்பாட்டு) एक प्राचीन संगीतमय कथाकथन है जो केरल के दक्षिणी भागओं तथा तमिलनाडु के कन्याकुमारी जिले तथा तोवलै जिले में प्रचलित है। यह संगीत भूतपूर्व त्रावणकोर राज्य के मुख्यतः नादर और चेत्तियार जातियों में प्रचलित है। धनुष (या, विल्लु) इस संगीत का मुख्य वाद्ययन्त्र है।
आग (1948 फ़िल्म)

संक्षेप

इस कहानी की शुरुआत तब होती है, जब दुल्हन, सुधा एक डरावना चेहरा देख कर चिल्लाती है। उसके बाद वो अपनी कहानी सुनाने लगता है।
ये कहानी एक छोटे से बच्चे, केवल (शशि कपूर) की है, जिसे थियेटर के लिए जुनून सवार रहता है, पर उसका वकीलों का परिवार होता है। जब वो दस साल का रहता है, तब उसकी मुलाक़ात विद्यालय में निर्मला उर्फ निम्मी से होती है। दोनों को थियेटर अच्छा लगते रहता है, और केवल उसको अपना सपना बताता है कि बड़ा हो कर अपना खुद का थियेटर खोलना चाहता है। निम्मी का परिवार कहीं और चले जाता है।
अपनी विद्यालय की पढ़ाई पूरी करने के बाद उसके पिता उसे वकालत की पढ़ाई पूरी करने को कहते हैं, ताकि वो एक सफल वकील बन सके। केवल (अब राज कुमार) को वकील बनने में कोई दिलचस्पी नहीं होता है, वो बस अपने बचपन के सपने को पूरा करना चाहते रहता है। परीक्षा में विफल होने के बाद वो अपने पिता से लड़ कर घर छोड़ कर चले जाता है।
कुछ दिक्कतों के बाद ही उसे किस्मत से एक बंद थियेटर कंपनी का मालिक, राजन (प्रेमनाथ) मिल जाता है। राजन और केवल मिल कर इसे शुरू करते हैं। केवल नाटक लिखता है और राजन उसमें पैसों की मदद करता है। नाटक की तैयारी करते समय केवल को एक बेघर लड़की (नरगिस) दिखती है। वो उसे नाटक में मुख्य किरदार के रूप में रख लेता है। केवल उस लड़की के किरदार का नाम निम्मी रख देता है।
राजन को उस लड़की से प्यार हो जाता है और उस लड़की को केवल से प्यार हो जाता है। केवल को इस बारे में कुछ पता नहीं होता है। जब राजन को पता चलता है कि वो केवल से प्यार करती है, तो वो उसके सारे चित्र को जला देता है। जब केवल को इस बारे में पता चलता है तो वो निम्मी को राजन के साथ होने की बात कहता है।
राजन से अपनी दोस्ती निभाने के लिए नाटक के दौरान ही केवल अपने चेहरे को आग से जला देता है। निम्मी को उसे प्यार करती थी, वो बोलती है कि उसने केवल उसके बाहरी सुंदरता से प्यार किया था। अस्पताल में निम्मी उसे फूल देती है, और केवल उसके हाथ में अंगूठी देखता है, वो बताती है कि राजन ने उसे ये अंगूठी दिया है।
इसके बाद कहानी वर्तमान समय में आ जाती है। केवल बताते रहता है कि सिर्फ उसकी बचपन की निम्मी ही उसे अपना सकती है। सुधा उसे बताती है कि वो ही उसके बचपन की निम्मी है और उसी के साथ वो उसे अपना भी लेती है। वे दोनों मिलकर अपना थियेटर शुरू करते हैं।
११७५ ईसा पूर्व

११७५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११७५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राग हिंडोल

राग हिंडोल या राग हिंदोल का जन्म कल्याण थाट से माना गया है। इसमें मध्यम तीव्र तथा निषाद व गंधार कोमल लगते हैं। ऋषभ तथा पंचम वर्जित है। इसकी जाति ओड़व ओड़व है तथा वादी स्वर धैवत व संवादी स्वर गांधार है। गायन का समय प्रातःकाल है। शुद्ध निषाद, रिषभ और पंचम इस स्वर इसमें वर्ज्य हैं। तीव्र मध्यम वाला यह एक ही राग है जिसको प्रातःकाल गाया जाता है। अन्य सभी तीव्र मध्यम वाले रागों का गायन समय रात्रि में होता है।
राग हिंदोल में निषाद को बहुत कम महत्व दिया गया है। इतना ही नहीं, आरोह में उसे वर्ज्य करके अवरोह में भी सां ध इन दो स्वरों के बीच में छुपाना पड़ता है क्यों कि म ध नि सा लेने से सोहनी और सां नि, ध म लेने से पूरिया राग की छाया इसमें आने लगती है। इसको सोहनी और पूरिया से बचाने के लिए मध सांध, धम गसा ध सां ऐसी पकड़ लेने से इसका स्वरूप स्पष्ट होता है। इस राग में जब सां ध ऐसे स्वर आते हैं तब सां से ध स्वर पर आते समय बीच के निषाद को धैवत में जोड़ दिया जाता है। राग चिकित्सा में इस राग को जोड़ों के दर्द के लिए लाभकारी माना गया है।
भारतीय दंड संहिता की धारा ५०९

भारतीय दंड संहिता की धरा ९ मुख्य रूप से तीन परिस्थितियों में स्त्री कि लज्जा भंग करने पर दंड का प्राविधान करता है १.कोई शब्द कहना
२. कोई ध्वनि या अंग विक्षेप करना, या
३. कोई वस्तु प्रदर्शित करके
दंड: भारतीय दंड संहिता में इस अपराध के लिए सादा कारावास जिसकी अवधी एक वर्ष तक होगी या जुर्माना अथवा दोंनो की वेवस्था की गयी है।
अज़्ना

अज़्ना (फ़ारसी: ازنا) ईरान के लूरिस्तान प्रान्त का एक नगर है। २०११ की जनगणना के अनुसार यहाँ ११,५९४ परिवारों की कुल जनसंख्या ४१,७०६ है।
वाछरा दादा

वाछरा दादा या वच्छराज दादा या वत्सराज  गुजरात के एक लोकदेवता हैं। वे एक महान योद्धा थे। उस क्षेत्र के हिन्दू और मुसलमान दोनों उन्हें अपने नायक के रूप में सम्मानित करते हैं।  उन्हें शिवजी के अवतार भी माना जाता है। 
वच्छराज दादा का जन्म लगभग 200 वर्ष पहले हुआ था। वाछरा दादा पशुओं की सेवा में कभी किसी से भी नहीं डरते थे। जब उनका विवाह हो रहा था तब उनको किसी अपने गांववाले ने बताया कि लुटेरे अपने गांव की गायों को लेकर जा रहे है। तब वाछरा दादा विवाह के फेरे अधूरे छोड़कर गायों को बचाने अकेले चले गए थे। वे सारी गायों को वापस लेकर वापिस आए थे । लेकिन 'वेगड़' नाम की एक गाय लुटेरों के पास रह गई थी। वाछरा दादा फिर से उस गाय को लुटेंरो से बचाने अकेले गए थे। Unka sir kat gaya fir bhi vo apne dhad ke sath ladte rahe.
एऍलए-ऍलसी रोमनाइजेशन

एऍलए-ऍलसी रोमनाइजेशन अर्थात पाठ (टैक्स्ट) को लातिन वर्णमाला के उपयोग से किसी अन्य लेखन प्रणाली में व्यक्त करने हेतु मानकों का एक समूह है। इसका पूरा नाम है अमेरिकन लाइब्रेरी असोशियेशन - लाइब्रेरी ऑफ काँग्रेस
इस सिस्टम का प्रयोग उत्तरी अमेरिकी पुस्तकालयों तथा ब्रिटिश लाइब्रेरी (१९७५ से अधिग्रहण हेतु) द्वारा सन्दर्भ सूचना को व्यक्त करने के लिये किया जाता है। इसके अतिरिक्त इसका प्रयोग अंग्रेजी भाषिक दुनिया में प्रकाशनों में भी होता है।
प्रथम आंग्ल-सिख युद्ध

कारण

वास्तव में, अपरोक्ष रूप से, आंग्ल-सिक्ख संघर्ष का बीजारोपण तभी हो गया जब सतलज पर अंग्रेजी सीमांत रेखा के निर्धारण के साथ पूर्वी सिक्ख रियासतों पर अंग्रेजी अभिभावकत्व की स्थापना हुई। सिक्ख राजधानी, लाहौर, के निकट फिरोजपुर का अंग्रेजी छावनी में परिवर्तित होना (१८३८) भी सिक्खों के लिए भावी आशंका का कारण बना। गवर्नर जनरल एलनबरा और उसके उत्तराधिकारी हार्डिंज अनुगामी नीति के समर्थक थे। २३ अक्टूबर १८४५ को हार्डिज ने एलेनबरा को लिखा था कि पंजाब या तो सिक्खों का होगा, या अंग्रेजों का; तथा, विलंब केवल इसलिए था कि अभी तक युद्ध का कारण अप्राप्त था। वह कारण भी उपलब्ध हो गया जब प्रबल किंतु अनियंत्रित सिक्ख सेना, अंग्रेजों के उत्तेजनात्मक कार्यों से उद्वेलित हो, तथा पारस्परिक वैमनस्य और षड्यंत्रों से अव्यवस्थित लाहौर दरबार के स्वार्थ लोलुप प्रमुख अधिकारियों द्वारा भड़काए जाने पर, संघर्ष के लिए उद्यत हो गई। सिक्ख सेना के सतलुज पार करते ही (१३ दिसम्बर १८४५) हार्डिज ने युद्ध की घोषणा कर दी।
1 जनवरी 1845 के अपने एक पत्र में लॉर्ड हार्डिंग में स्पष्ट रूप से स्वीकार किया है कि वह युद्ध करने के लिए तत्पर है लेकिन अपनी कठिनाइयों को स्पष्ट करते हुए उसने यह भी लिखा है कि किस बहाने  सिखों पर आक्रमण किया जाए क्योंकि सिखों के साथ अंग्रेजों केेे अच्छे संबंध हैैै अब तमाम मुश्किलों मेंं सिखों ने अंग्रेजों का साथ दिया है
एरनाकुलम जंक्शन रेलवे स्टेशन

एरनाकुलम जंक्शन रेलवे स्टेशन भारतीय रेल का एक रेलवे स्टेशन है। यह एरनाकुलम शहर में स्थित है। इसकी ऊंचाई 1 मी. है।
मेनका (पत्रिका)

मेनका हिन्दी की एक फिल्मी पत्रिका है।
कामिका एकादशी

उद्देश्य

कामिका एकादशी की रात्रि को दीपदान तथा जागरण के फल का माहात्म्य चित्रगुप्त भी नहीं कह सकते। जो इस एकादशी की रात्रि को भगवान के मंदिर में दीपक जलाते हैं उनके पितर स्वर्गलोक में अमृतपान करते हैं तथा जो घी या तेल का दीपक जलाते हैं, वे सौ करोड़ दीपकों से प्रकाशित होकर सूर्य लोक को जाते हैं।
ब्रह्माजी कहते हैं कि हे नारद! ब्रह्महत्या तथा भ्रूण हत्या आदि पापों को नष्ट करने वाली इस कामिका एकादशी का व्रत मनुष्य को यत्न के साथ करना चाहिए। कामिका एकादशी के व्रत का माहात्म्य श्रद्धा से सुनने और पढ़ने वाला मनुष्य सभी पापों से मुक्त होकर विष्णु लोक को जाता है।

महिमा

जो फल गंगा, काशी, नैमिषारण्य और पुष्कर स्नान से मिलता है, वह विष्णु भगवान के पूजन से मिलता है। जो फल सूर्य व चंद्र ग्रहण पर कुरुक्षेत्र और काशी में स्नान करने से, समुद्र, वन सहित पृथ्वी दान करने से, सिंह राशि के बृहस्पति में गोदावरी और गंडकी नदी में स्नान से भी प्राप्त नहीं होता वह भगवान विष्णु के पूजन से मिलता है।
जो मनुष्य श्रावण में भगवान का पूजन करते हैं, उनसे देवता, गंधर्व और सूर्य आदि सब पूजित हो जाते हैं। अत: पापों से डरने वाले मनुष्यों को कामिका एकादशी का व्रत और विष्णु भगवान का पूजन अवश्यमेव करना चाहिए। पापरूपी कीचड़ में फँसे हुए और संसाररूपी समुद्र में डूबे मनुष्यों के लिए इस एकादशी का व्रत और भगवान विष्णु का पूजन अत्यंत आवश्यक है। इससे बढ़कर पापों के नाशों का कोई उपाय नहीं है।
हे नारद! स्वयं भगवान ने यही कहा है कि कामिका व्रत से जीव कुयोनि को प्राप्त नहीं होता। जो मनुष्य इस एकादशी के दिन भक्तिपूर्वक तुलसी दल भगवान विष्णु को अर्पण करते हैं, वे इस संसार के समस्त पापों से दूर रहते हैं। विष्णु भगवान रत्न, मोती, मणि तथा आभूषण आदि से इतने प्रसन्न नहीं होते जितने तुलसी दल से।

कथा

व्रत के पीछे क्या है कथा

एक गांव में एक वीर श्रत्रिय रहता था। एक दिन किसी कारण वश उसकी ब्राहमण से हाथापाई हो गई और ब्राहमण की मृत्य हो गई। अपने हाथों मरे गये ब्राहमण की क्रिया उस श्रत्रिय ने करनी चाही। परन्तु पंडितों ने उसे क्रिया में शामिल होने से मना कर दिया। ब्राहमणों ने बताया कि तुम पर ब्रहम हत्या का दोष है। पहले प्रायश्चित कर इस पाप से मुक्त हो तब हम तुम्हारे घर भोजन करेंगे।

इस पर श्रत्रिय ने पूछा कि इस पाप से मुक्त होने के क्या उपाय है। तब ब्राहमणों ने बताया कि श्रावण माह के कृष्ण पश्र की एकादशी को भक्तिभाव से भगवान श्रीधर का व्रत एवं पूजन कर ब्राहमणों को भोजन कराके सदश्रिणा के साथ आशीर्वाद प्राप्त करने से इस पाप से मुक्ति मिलेगी। पंडितों के बताये हुए तरीके पर व्रत कराने वाली रात में भगवान श्रीधर ने श्रत्रिय को दर्शन देकर कहा कि तुम्हें ब्रहम हत्या के पाप से मुक्ति मिल गई है।
लिम्का बुक ऑफ़ रिकार्ड्स

इन्हें भी देखें

गिनीज़ वर्ल्ड रिकॉर्ड्स
मधु सप्रे

मधु सप्रे हिन्दी फ़िल्मों की एक अभिनेत्री हैं।
१०२६ ईसा पूर्व

१०२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हलचल (1995 फ़िल्म)

संक्षेप

देवा (अजय देवगन) को एसीपी सिद्धान्त (विनोद खन्ना) और उसकी पत्नी पुष्पा (नवनी परिहार) ने पाला है। करन (रॉनित रॉय) उनका जैविक पुत्र है जो अक्सर देवा की तरफ अपनी मां के ध्यान से ईर्ष्या महसूस करता है। देवा एक प्रेमपूर्ण और जिम्मेदार बेटा है, जबकि करन अपने माता-पिता के लिए अपनी लापरवाही जीवनशैली के कारण तनाव का निरंतर स्रोत है। शोभराज (अमरीश पुरी) एक समृद्ध और शक्तिशाली व्यापारी है जिसका बेटा एसीपी सिद्धान्त द्वारा बलात्कार और हत्या के आरोप में गिरफ्तार किया जाता है। शोभराज सिद्धान्त को अपने बेटे को रिहा करने के लिये रिश्वत देने की कोशिश करता है लेकिन असफल रहता है।
इस बीच, करन को अपनी प्रेमिका की हत्या के आरोप में गिरफ्तार किया गया। पुष्पा अपने बेटे को खोने के विचार से टूट जाती है। देवा ने अपनी दत्तक मां के लिए करन को निर्दोष साबित करने का वचन लिया। शोभराज फिर से सिद्धान्त से संपर्क करता है और सिद्धान्त अपने बेटे के खिलाफ आरोप छोड़ने पर करन को बचाने का वादा करता है। सिद्धान्त ने इस प्रस्ताव से इंकार कर दिया और शोभराज के बेटे को मौत की सजा सुनाई गई। देवा को अपनी प्रेमिका शर्मिली (काजोल) की मदद से, पता चलता है कि करन की प्रेमिका की वास्तव में रॉकी द्वारा हत्या कर दी गई थी। यह पता चला कि शोभराज ने हत्या के लिए करन को फँसाने के लिए रॉकी को काम पर रखा था। देवा ने रॉकी को पकड़ लिया और उसे पुलिस स्टेशन ले गया। हालांकि इससे पहले वो न्यायाधीश के सामने अपना बयान दे सकता है, शोभराज ने रॉकी की हत्या कर दी। इस बीच, एक उच्च न्यायालय शोभराज के बेटे की अपील को खारिज कर देता है और बाद में उसे सूली चढ़ा दिया जाता है। शोभराज ने सिद्धान्त के पूरे परिवार को अपने बेटे की मौत का बदला लेने के लिये मारने की कसम खाई। वह करन और पुष्पा का अपहरण करता है और सिद्धान्त को आने और उससे मिलने के लिए कहता है। करन पुष्पा को बचाने के लिए जाता है जबकि सिद्धान्त शोभराज से मिलने जाता है। एक लड़ाई होती है जिसमें शोभराज और उसके आदमी मारे जाते हैं और करन, पुष्पा, देवा और सिद्धान्त दोबारा मिलते हैं।